32001R1239
L 171/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1239/2001 AL CONSILIULUI
din 19 iunie 2001
de rectificare a Regulamentului (CE) nr. 2201/96 privind organizarea comună a pieței în sectorul produselor transformate pe bază de fructe și legume
CONSILIUL UNIUNII EUROPENE,
având în vedere Tratatul de instituire a Comunității Europene, în special articolele 36 și 37,
având în vedere propunerea Comisiei,
având în vedere avizul Parlamentului European (1),
întrucât:
(1)
Regulamentul (CE) nr. 2699/2000 (2) a modificat, inter alia, titlul I din Regulamentul (CE) nr. 2201/96 (3) și a adaptat în consecință, fără să schimbe conținutul, dispozițiile care reglementează sistemul de ajutoare pentru transformarea smochinelor uscate și a prunelor uscate derivate din prune d'Ente. Programul, care era inclus anterior în articolele 2-6 din Regulamentul (CE) nr. 2201/96, este instituit în prezent de articolul 6a din regulamentul menționat anterior. Pentru a ține cont de această nouă prezentare, ar trebui modificat textul articolului 31 din regulamentul menționat anterior, care identifică cheltuielile ce trebuie finanțate de secțiunea „Garantare” a Fondului European de Orientare și Garantare Agricolă (FEOGA).
(2)
În același articol 31, trimiterea la Regulamentul (CEE) nr. 729/70 (4), care a fost abrogat, ar trebuie înlocuită cu o trimitere la Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (5),
ADOPTĂ PREZENTUL REGULAMENT:
Articolul 1
Articolul 31 din Regulamentul (CE) nr. 2201/96 se înlocuiește cu următorul text:
„Articolul 31
Cheltuielile efectuate în temeiul articolelor 2, 6a, 7, articolului 9 alineatele (4) și (5) și articolului 10 alineatul (3) sunt considerate a fi intervenții în scopul stabilizării piețelor agricole, în înțelesul articolului 1 alineatul (2) litera (b) din Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (6).
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 19 iunie 2001.